KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2014. december 17-i ülésére)


TÁRGY: 	LAKÁS BÉRBEADÁSA HARANGOZÓ MARIANNA RÉSZÉRE


Harangozó Marianna kérelmet nyújtott be Kiskőrös Város Polgármesterének címezve annak érdekében, hogy Kiskőrös Város Önkormányzata bérlakást biztosítson számára.

A kérelmező a Kiskőrösi Evangélikus Középiskola Petőfi Sándor Általános Iskolájában - 6 órás - napközis nevelőként dolgozik. Állandó lakóhelye Kiskőrös. 6 éves, óvodás kisfiát egyedül neveli. Jelenleg mindketten a kérelmező beteg és idős szüleinél laknak. Harangozó Marianna kérelmező, azért kéri az Önkormányzat segítségét, mivel lakásproblémáját önhibáján kívül megoldani másként nem tudja és az alacsonyabb költségek folyományaként önálló lakás megvásárlására tudna gyűjteni, továbbá képes lenne távlatilag rendezni lakásproblémáját.

Harangozó Marianna 2012. év augusztus hónaptól dolgozik a Kiskőrösi Evangélikus Középiskola Petőfi Sándor Általános Iskolájában. Az intézmény igazgatója támogatja kérelmét, mivel munkájára a jövőben is számít.

Az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet 6. § (1) bekezdése alapján a Képviselő-testület az önkormányzati bérlakást Kiskőrös város szakember-ellátottságának biztosítása és a pályakezdő szakemberek letelepítése érdekében Kiskőrös közigazgatási területén működő önkormányzati, állami és egyházi fenntartású intézmény vagy szervezet munkavállalója, valamint területi ellátási kötelezettség teljesítésére az Önkormányzattal kötött szerződés keretében egészségügyi feladatot ellátó háziorvos, házi gyermekorvos, fogorvos szakemberek részére - a polgármester javaslatára - pályázat kiírása nélkül adja bérbe.

Fentiekre tekintettel javasolom, hogy a Képviselő-testület a város szakember-ellátottságának biztosítása érdekében adja bérbe a Petőfi Sándor út 3. szám, II/8. ajtószám alatti, 1,5 szoba, 1 konyha, 1 előszoba, 1 fürdőszoba, 1 WC, 1 éléskamra, 1 erkély helyiségekből álló, összkomfortos, 49 m2 alapterületű lakást Harangozó Marianna részére 1 éves időtartamra.

	Domonyi László sk.
	polgármester











HATÁROZAT-TERVEZET

A Képviselő-testület
1. egyetért azzal, hogy a város szakember-ellátottságának biztosítása érdekében, valamint az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet értelmében az Önkormányzat üzleti vagyonát képező kiskőrösi 3140/A/10. hrsz-on nyilvántartott, természetben Petőfi Sándor út 3. szám, II/8. ajtószám alatti, 1,5 szoba, 1 konyha, 1 előszoba, 1 fürdőszoba, 1 WC, 1 éléskamra, 1 erkély helyiségekből álló, összkomfortos, 49 m2 alapterületű lakást bérbe adja Harangozó Marianna 6200 Kiskőrös, Kertész utca 28. szám alatti lakos részére 1 éves időtartamra.
2. felhatalmazza a polgármestert a határozat mellékletét képező lakásbérleti szerződés aláírására.

Felelős:	polgármester
Határidő:	azonnal

